stanford-oval/wikipedia huggingface dataset:
Myanmar
Väestö > Uskonto

Jo maan perustamisesta lähtien sen pääuskonto on ollut theravadabuddhalaisuus, johon kuuluu 89 prosenttia väestöstä. Muut uskonnot ovat kristinusko (baptisteja 3 % ja katolisia 1 %), islam (4 %) ja luonnonuskonnot (1 %). Open Doors -järjestön mukaan Myanmarissa vaikuttaa erityisen vahvasti uskonnollinen nationalismi, jossa buddhalaisuutta korostetaan kansallisena ylpeydenaiheena. Tämä on johtanut muiden uskonnollisten vähemmistöjen heikkoon asemaan ja painostaviin pyrkimyksiin pitää maa täysin buddhalaisena. YK:n kansainvälisen tuomioistuimen mukaan rohingyat ovat joutuneet 2020-luvun vaihteessa "räikeiden ihmisoikeusloukkausten uhreiksi". Kansainvälinen tuomioistuin on määrännyt Myanmarin ryhtymään toimenpiteisiin rohingyalaisten suojelemiseksi kansanmurhalta. Myanmarin hallitus on kiistänyt syytökset kansanmurhasta. Open Doorsin mukaan kristinuskoon kääntyneet kokevat vainoa ja painostusta lähiyhteisöissään. Järjestön mukaan yhteisöt eivät anna resurssejaan, kuten vettä, käännynnäisten käyttöön. Myös kirkkoja vastaan on hyökätty ja uskonnolliset vähemmistöt on jätetty tarkoituksellisesti vaille koronavirusapua.
Kulttuuri

Burmalainen kulttuuri on sekoitus Kiinan, Intian ja Thaimaan vuosisataisia vaikutteita, mikä heijastuu niin kieleen, ruokaan kuin musiikkiin. Taide ja kirjallisuus on perinteisesti hakenut vaikutteensa theravadabuddhalaisuudesta, mutta viime vuosikymmeninä etenkin kaupunkiseuduilla kulttuuri on länsimaalaistunut voimakkaasti. Useat myanmarilaisnaiset ja -miehet pitävät yllään longyi-nimistä lannevaatetta.
Arkkitehtuurissa näkyvät sekä buddhalaiset että siirtomaakauden vaikutteet. Temppeli on keskeinen rakennus niin maalaiskylissä kuin kaupungeissakin, se toimii myös uskonnollisena kouluna, tiedonjaon ja urheilutapahtumien keskipisteenä ja sen ympärillä on yleensä pieniä myyntikojuja.
Riisi on ruokavalion perusta muualla paitsi vuoristoalueilla. Päivän pääateriat ovat aamiainen ja ennen pimeäntuloa syötävä illallinen. Ruokaa syödään yleensä sormin. Tee on yleinen juoma. Alkoholia käytetään maallisissa juhlissa.
Burmalainen uusi vuosi, Maha Thingyan, on huhtikuun 16. päivän tienoilla vietettävä 3–4 päivän juhla, jota pidetään vuoden suurimpana juhlana. Se ajoittuu monsuunisateita edeltävälle ajalle. Maha Thingyania juhlitaan rukoilemalla, paastoamalla ja hauskanpidolla. Juhlintaan kuuluu rakennusten ja temppeleiden pesu, samoin kuin veden heittäminen muiden ihmisten päälle. Veden uskotaan puhdistavan sielut ennen alkavaa vuotta.
Kulttuuri > Urheilu

Myanmarin jalkapallojoukkue oli FIFAn rankingissa 141. sijalla tammikuussa 2015. Korkeimmillaan se oli sijalla 100 vuonna 1996. Joukkueen ehkä paras saavutus on toinen sija Aasian-mestaruuskilpailuista 1968. Noin 1,1 miljoonaa myanmarilaista harrastaa jalkapalloa.
Myanmar on osallistunut olympialaisiin vuodesta 1948 lähtien, mutta se ei ole saanut mitaleita. Sillä on ollut eniten olympiakilpailijoita nyrkkeilyssä, jossa Myanmaria on edustanut 17 urheilijaa.
Myanmar on ollut Aasian krikettiliiton jäsen vuodesta 2005 lähtien. Maassa toimii kahdeksan seuraa ja pelaajien määrä on tuplaantunut muutaman viimeisen vuoden aikana. Myanmar oli vuosien 2009–2012 Aasian rankingissa seitsemännellätoista sijalla.
Aiheesta muualla

Wikimedia Commonsissa on kuvia tai muita tiedostoja aiheesta .
Aiheesta muualla > Hallitus

Official Kachin Government Website
Official Interim Shan Government Website (Arkistoitu – Internet Archive)
Official Karen Government Website (Arkistoitu – Internet Archive)
National Coalition Government of the Union of Burma
Aiheesta muualla > Muut

Myanmar Census 2014 Main Data Release Myanmar Census 2014. 3.6.2015. United Nations Population Fund, countryoffice.unfpa.org/myanmar. Arkistoitu 4.3.2016. Viitattu 1.1.2016. (englanniksi)
Matkaopas aiheesta Myanmar Wikivoyagessa (englanniksi)
BBC Country Profile
Myanmar The World Factbook. Washington, DC:  Central Intelligence Agency. (englanniksi)
The Mizzima News
Burma Campaign UK
U.S. Campaign for Burma
Burma Border Projects
Kachin National Organization
Shan News Agency Website
ASEAN Inter-Parliamentary Myanmar Caucus
Globalis.fi - Burman (Myanmarin) maaprofiili (Arkistoitu – Internet Archive) (suomeksi)
| n k Aasian valtiot |
| --- | --- | --- |
| Itsenäiset valtiot |  Afganistan  Armenia1  Azerbaidžan1  Bahrain  Bangladesh  Bhutan  Brunei  Etelä-Korea  Filippiinit  Georgia1  Indonesia  Intia  Irak  Iran  Israel  Itä-Timor  Japani  Jemen  Jordania  Kambodža  Kazakstan1  Kiina  Kirgisia  Kuwait  Kypros1  Laos  Libanon  Malediivit  Malesia  Mongolia  Myanmar  Nepal  Oman  Pakistan  Pohjois-Korea  Qatar  Saudi-Arabia  Syyria  Singapore  Sri Lanka  Tadžikistan  Thaimaa  Turkki1  Turkmenistan  Uzbekistan  Venäjä1  Vietnam  Yhdistyneet arabiemiirikunnat  |  |
| Kiistanalaiset valtiot |  Abhasia1  Etelä-Ossetia1  Palestiina  Pohjois-Kypros1  Vuoristo-Karabah1  Taiwan  |  |
| Erityisalueet |  Akrotíri ja Dekéleia  Brittiläinen Intian valtameren alue  Hongkong  Joulusaari  Kookossaaret  Macao  |  |
1Lasketaan kuuluvaksi myös Eurooppaan.
Myanmarin kartta
Yangonin ilmastodiagrammi.
Brittiläinen litografia vuodelta 1825: Shwedagonin pagodi ja brittiläisiä miehittäjiä ensimmäisen anglo–burmalaisen sodan aikaan.
Kuva vuoden 2007 mielenosoituksista.
Juna matkalla Baganista Mandalayhin. Junat ovat verrattain hitaita Myanmarissa, tämä 179 kilometrin matka kestää noin kahdeksan tuntia.
Riisinviljelyä Myanmarissa vuonna 2006.
Nuori munkki Bagaya Kyaungin luostarin edessä.
Myanmarin kieli- ja etniset ryhmät vuonna 1972.
Sofia Goggia

| Sofia Goggia |
| --- | --- |
 Sofia Goggia 2015
Henkilötiedot
Syntynyt: 15. marraskuuta 1992 (ikä 32) Bergamo, Italia
Kansalaisuus:   Italia
Uran tiedot
Pituus:  169 cm
Seura:  GS Fiammegialle
Laji:  alppihiihto 
Maailmancup
Kaudet:  2011–
Paras sijoitus:  1.
Voitot:  26
Palkintokorokkeella:  62
 Tietolaatikko päivitetty 14.3.2025 
| Mitalit> Maa:   Italia.Naisten alppihiihto. Olympialaiset  | Mitalit> Maa:   Italia.Naisten alppihiihto. Olympialaiset  | Mitalit> Maa:   Italia.Naisten alppihiihto. Olympialaiset  | Maa:   Italia> Naisten alppihiihto. |
| --- | --- | --- | --- |
|  Kultaa | Pyeongchang 2018 | syöksylasku |  |
|  Hopeaa | Peking 2022 | syöksylasku |  |
| MM-kilpailut  | MM-kilpailut  | MM-kilpailut  |  |
|  Hopeaa | Åre 2019 | supersuurpujottelu |  |
|  Pronssia | Sankt Moritz 2017 | suurpujottelu |  |
Sofia Goggia (s. 15. marraskuuta 1992) on italialainen alppihiihtäjä, joka edustaa G.S. Fiamme Gialle -seuraa. Hänellä on olympiakultaa ja -hopeaa syöksylaskusta ja hän on saavuttanut MM-hopeaa supersuurpujottelussa  ja MM-pronssia suurpujottelussa. Maailmancupissa hän on voittanut syöksylaskucupin kausilla 2017–2018, 2020–2021, 2021–2022 ja 2022–2023 sekä yhteensä 26 osakilpailua supersuurpujottelussa ja syöksylaskussa.
Arvokilpailut

Vuoden 2010 nuorten MM-kilpailuissa Megevessa Goggia sijoittui kuudenneksi syöksylaskussa. Schladmingin MM-kilpailuissa 2013 Goggia sijoittui supersuurpujottelussa neljänneksi, jääden vain viisi sadasosaa pronssimitalista. Superalppiyhdistetyssä hän oli seitsemäs. Sankt Moritzin MM-kilpailuissa 2017 hän sai suurpujottelussa pronssia sekä sijoittui syöksylaskussa neljänneksi ja supersuurpujottelussa kymmenenneksi. Pyeongchangin olympialaisissa 2018 hän voitti kultaa syöksylaskussa sekä sijoittui 11:nneksi supersuurpujottelussa ja suurpujottelussa. Vuoden 2019 MM-kilpailuissa Åressa Goggia voitti hopeaa supersuurpujottelussa ja oli viidestoista syöksylaskussa. Vuoden 2021 MM-kilpailuihin Cortina d’Ampezzossa hän ei loukkaantumisen vuoksi pystynyt osallistumaan. Tammikuussa 2022 maailmancupissa tapahtuneen loukkantumisen jälkeen hän jätti Pekingin olympialaisissa harjoituslaskujen jälkeen osallistumatta supersuurpujotteluun mutta saavutti sen jälkeen hopeaa syöksylaskussa. Courchevelin / Méribelin MM-kilpailuissa 2023 hän oli supersuurpujottelussa yhdestoista. Saalbach-Hinterglemmin MM-kilpailuissa 2025 hän sijoittui supersuurpujottelussa viidenneksi.
Maailmancup > Maailmancupin osakilpailuvoitot

| Päivämäärä | Paikka | Laji |
| --- | --- | --- |
| 4. maaliskuuta 2017 |  Jeongseon | Syöksylasku |
| 5. maaliskuuta 2017 |  Jeongseon | Supersuurpujottelu |
| 14. tammikuuta 2018 |  Bad Kleinkirchheim | Syöksylasku |
| 19. tammikuuta 2018 |  Cortina d’Ampezzo | Syöksylasku |
| 15. maaliskuuta 2018 |  Åre | Supersuurpujottelu |
| 23. helmikuuta 2019 |  Crans-Montana | Syöksylasku |
| 14. joulukuuta 2019 |  Sankt Moritz | Supersuurpujottelu |
| 19. joulukuuta 2020 |  Val d’Isère | Syöksylasku |
| 9. tammikuuta 2021 |  St Anton | Syöksylasku |
| 22. tammikuuta 2021 |  Crans-Montana | Syöksylasku |
| 23. tammikuuta 2021 |  Crans-Montana | Syöksylasku |
| 3. joulukuuta 2021 |  Lake Louise | Syöksylasku |
| 4. joulukuuta 2021 |  Lake Louise | Syöksylasku |
| 5. joulukuuta 2021 |  Lake Louise | Supersuurpujottelu |
| 18. joulukuuta 2021 |  Val d’ Isere | Syöksylasku |
| 19. joulukuuta 2021 |  Val d’ Isere | Supersuurpujottelu |
| 22. tammikuuta 2022 |  Cortina d' Ampezzo | Syöksylasku |
| 2. joulukuuta 2022 |  Lake Louise | Syöksylasku |
| 3. joulukuuta 2022 |  Lake Louise | Syöksylasku |
| 17. joulukuuta 2022 |  Sankt Moritz | Syöksylasku |
| 20. tammikuuta 2023 |  Cortina d' Ampezzo | Syöksylasku |
| 26. helmikuuta 2023 |  Crans-Montana | Syöksylasku |
| 8. joulukuuta 2023 |  Sankt Moritz | Supersuurpujottelu |
| 13. tammikuuta 2024 |  Altenmarkt-Zauchensee | Syöksylasku |
| 15. joulukuuta 2024 |  Beaver Creek | Supersuurpujottelu |
| 18. tammikuuta 2025 |  Cortina d' Ampezzo | Syöksylasku |
Karl-Axel Karlsson

| Karl-Axel Karlsson> Henkilötiedot |
| --- | --- |
Koko nimi:  Karl-Axel Ingvald Karlsson
Syntynyt: 5. syyskuuta 1939 Uddevalla, Ruotsi
Kuollut: 3. joulukuuta 2011 Ljungby, Ruotsi
Uran tiedot
Pituus:  183 cm
Paino:  92 kg
Laji:  ammunta
Karl-Axel Ingvald Karlsson (5. syyskuuta 1939 Uddevalla, Ruotsi – 3. joulukuuta 2011 Ljungby, Ruotsi) oli ruotsalainen ampuja. Karlsson osallistui vuosien 1972 ja 1976 kesäolympialaisiin sijoittuen vuoden 1972 kisoissa kahdeksanneksi ja vuoden 1976 kisoissa seitsemänneksi.
Outi Alanne

| Outi Alanne> Henkilötiedot |
| --- | --- |
Syntynyt: 4. toukokuuta 1967 (ikä 57) Oulu
Kansalaisuus:   Suomi
Kirjailija
Esikoisteos:  Neiti N:n tarina (2002)
Aiheesta muualla
Löydä lisää kirjailijoitaKirjallisuuden teemasivulta
Outi Alanne (s. 4. toukokuuta 1967 Oulu) on suomalainen kirjailija. Alanne aloitti 1995 kirjallisuusopinnot Helsingin yliopistossa. Harrastuksena hän ylläpiti vuodesta 2000 omaa internet-sivustoa NeitiNarun Ihmeellinen Huone, jossa hän käsitteli sadomasokistista seksuaalisuutta nimimerkkinsä NeitiNaru turvin, kunnes 2002 julkaisi omaelämäkerrallisen romaanin Neiti N:n tarina, josta hän voitti vuonna 2003 Kulttuuriyhdistys Rsyken Vuoden Kinkyteko -palkinnon. Vuonna 2006 ilmestyi hänen toinen romaaninsa Giljotiini. Alanne on myös toiminut Helsingissä 1996 perustetun SMFR ry:n (SM-fetissiryhmä) puheenjohtajana.
Teokset

Neiti N:n tarina.  Helsinki:  WSOY, 2002.  ISBN 951-0-27448-8
Giljotiini.  Helsinki:  WSOY, 2006.  ISBN 951-0-32078-1
Mile 22

| Mile 22 |
| --- | --- |

Ohjaaja:  Peter Berg
Käsikirjoittaja:   Graham Roland  Lea Carpenter 
Tuottaja:   Peter Berg  Mark Wahlberg  Stephen Levinson 
Säveltäjä:  Jeff Russo
Kuvaaja:  Jacques Jouffret
Leikkaaja:   Colby Parker Jr.  Melissa Lawson Cheung 
Pääosat:   Mark Wahlberg  John Malkovich  Lauren Cohan  Iko Uwais  Ronda Rousey 
Valmistustiedot
Valmistusmaa:  Yhdysvallat
Tuotantoyhtiö:   STX Entertainment  STXfilms  Huayi Brothers 
Levittäjä:   STX Entertainment  STXfilms  SF Film Finland Oy 
Ensi-ilta:   17. elokuuta 2018 (Yhdysvallat)  7.syyskuuta 2018 (Suomi) 
Kesto:  94 minuuttia
Alkuperäiskieli:  englanti
Budjetti:  35 miljoonaa
Tuotto:  54 miljoonaa
Aiheesta muualla
IMDb 
Elonet
AllMovie
Infobox OKNimi-testi OK: 
Mile 22 on Peter Bergin ohjaama yhdysvaltalainen vakoilutrilleri, jonka käsikirjoittaja on Lea Carpenter. Elokuvan pääosissa ovat Mark Wahlberg, John Malkovich, Lauren Cohan, Iko Uwais, Ronda Rousey ja Lee Chae Rin.
Elokuva seuraa CIA:n erikoisryhmää, jonka tehtävänä on kuljettaa salainen tietolähde turvatalosta lentokentälle. Matkaa on 22 mailia ja tiellä on paljon esteitä.
Elokuva julkaistiin Yhdysvalloissa 7. elokuuta 2018 ja Suomessa 7. syyskuuta 2018.
Näyttelijät

| 0 | 1 | 2 |
| --- | --- | --- |
|  Mark Wahlberg  | … |  James Silva / ”lapsi 1”   |
|  Iko Uwais  | … |  Li Noor / tietolähde   |
|  John Malkovich  | … |  James Bishop / ”Äiti”   |
|  Lauren Cohan  | … |  Alice Kerr / ”lapsi 2”   |
|  Ronda Rousey  | … |  Sam Snow / ”lapsi 3”   |
|  Nikolai Nikolaeff  | … |  Alexander   |
|  Carlo Alban  | … |  William Douglas / ”lapsi 4”   |
|  Terry Kinney  | … |  Johnny Porter   |
|  Poorna Jagannathan  | … |  Suurlähettiläs Dorothy Brady   |
|  Sam Medina  | … |  Axel   |
|  Alexandra Vino  | … |  Kersantti Thomas   |
|  Cedric Gervais  | … |  Greg Vickers   |
|  CL (Lee Chaerin)  | … |  Queen   |
|  Emily Skeggs  | … |  M.I.T.   |
|  Peter Berg  | … |  Lucas   |
Tuotanto

2. maaliskuuta 2015 ilmoitettiin, että Graham Roland on tehnyt käsikirjoituspohjan josta on tulossa elokuva jossa ovat mukana ainakin Ronda Rousey ja Iko Uwais. Peter Berg on elokuvan tuottaja. Pian valittiin myös pääosan esittäjä, Mark Wahlberg. Marraskuussa 2017 ilmoitettiin Lauren Cohanin valinnasta.
Tuotanto > Kuvaaminen

Elokuvaa kuvattiin Atlantan Georgiassa ja Kolumbian Bogotássa loppuvuonna 2017 ja alkuvuonna 2018.
Julkaisu

Lopullinen traileri julkaistiin 26. heinäkuuta 2018.
Elokuva oli alun perin tarkoitus julkaista 3. elokuuta 2018, mutta julkaisua siirrettiin kaksi viikkoa.
Tulevaisuus

Mile 22 oli tarkoitettu aloitukseksi elokuva-trilogialle. Toistaiseksi elokuvalle ei olla julkaistu jatko-osia mutta niitä ei ole myöskään peruutettu.
Tulevaisuus > Web-sarja

Elokuvan julkaisun jälkeen STXsurreal ilmoitti tuottavansa lyhyen aikavälin live-action-sarjan nimeltä The Kiev Exchange.
Sarja seuraa CIA:n panttivankineuvottelu-joukkoa, Ground Branch, kun he neuvottelevat jännittyneestä ja monimutkaisesta panttivankitilanteessa.
Playboi Carti

| Playboi Carti |
| --- | --- |

Henkilötiedot
Koko nimi:  Jordan Terrell Carter
Syntynyt: 13. syyskuuta 1996 (ikä 28) Atlanta, Georgia, Yhdysvallat
Ammatti:  rap-artisti, laulaja, lauluntekijä
Puoliso:  Iggy Azalea (2018–2019)
Lapset:  2
Muusikko
Taiteilijanimi:  Playboi Carti, Sir Cartier, A$AP Carti, King Vamp, Yung Carti, Cash Carti, Carti Baby Boi, Guapo
Laulukielet:  englanti
Aktiivisena:  2011–
Tyylilajit:  hip hop, trap, rage rap
Levy-yhtiöt:  AWGE, Interscope, Opium
Aiheesta muualla
Kotisivut
  [ Muokkaa Wikidatassa ] [ ohje ]  
Jordan Terrell Carter (s. 13. syyskuuta 1996 Atlanta, Georgia, Yhdysvallat), taiteilijanimeltään Playboi Carti, on yhdysvaltalainen hip hop -artisti, laulaja ja lauluntekijä. Alun perin hän levytti paikallisen underground-levy-yhtiö Awful Recordsin kanssa. Myöhemmin Carter allekirjoitti sopimuksen ASAP Mobin levy-yhtiön AWGE:n kanssa, joka toimi Interscope Recordsin alaisuudessa. Saavutettuaan kulttimaineensa uransa varhaisessa vaiheessa Carter sai valtavirran huomion vuoden 2017 alussa.
Carterin mixtape Playboi Carti julkaistiin huhtikuussa 2017, ja se sisälsi Billboard Hot 100 -listan singlet ”Magnolia” ja ”Wokeuplikethis*”. Hänen debyyttialbuminsa Die Lit nousi Yhdysvaltain Billboard 200 -listan sijalle 3.  Kahden vuoden tauon jälkeen Carterin odotettu toinen albumi Whole Lotta Red debytoi Billboard 200 -listan ykkösenä ja siitä tuli hänen ensimmäinen listan kärkijulkaisu.
Soolouransa lisäksi Carter perusti vuonna 2019 Opium-levy-yhtiön, joka on sittemmin tehnyt sopimuksen Ken Carsonin, Destroy Lonelyn ja Homixide Gangin kanssa.
Diskografia > Studioalbumit

Die Lit (2018)
Whole Lotta Red (2020)
Music (2025)
Diskografia > Mixtapet

In Abundance (2016)
Playboi Carti (2017)
Currys

| Currys plc |
| --- | --- |

Osake:  LSE: CURY
Perustettu:  7. elokuuta 2014
Toimitusjohtaja:  Alex Baldock
Puheenjohtaja:  Ian Livingston
Kotipaikka:  Lontoo, Englanti, Yhdistynyt kuningaskunta
Tytäryhtiöt:  Elkjøp
Kotisivu:  www.currysplc.com
Infobox OKVirheellinen NIMI-arvo: 
Currys plc (entiseltä nimeltään Dixons Carphone plc) on vuonna 2014 perustettu monikansallinen kodinelektroniikan vähittäiskauppaa tekevä yritys, jonka pääkonttori sijaitsee Lontoossa. Currys plc omistaa brittiläisen Currys-kodinkoneketjun ja norjalaisen Elkjøp-konsernin, johon kuuluu muun muassa Gigantti.
Hiroshi Kikuchi

| Hiroshi Kikuchi> 菊池 寛 |
| --- | --- |
 Hiroshi Kikuchi
Henkilötiedot
Syntynyt: 26. joulukuuta 1888 Takamatsu, Japani
Kuollut: 6. maaliskuuta 1948 (59 vuotta) Tokio, Japani
Kansalaisuus:  Japani
Ammatti:  kirjailija
Kirjailija
Salanimi: Kan Kikuchi
Äidinkieli: japani
Tuotannon kieli: japani
Aiheesta muualla
Löydä lisää kirjailijoitaKirjallisuuden teemasivulta
Hiroshi Kikuchi (jap. 菊池 寛, Kikuchi Hiroshi, kirjailijanimi Kan Kikuchi; 27. joulukuuta 1888 Takamatsu – 6. maaliskuuta 1948 Tokio) oli japanilainen kirjailija, toimittaja ja kustannusyhtiön perustaja. Hän julkaisi tunnetuimmat teoksensa vuosina 1917–1920.
Kikuchi tutustui lukiossa Ryūnosuke Akutagawaan ja Masao Kumeen. Myöhemmin opiskellessaan heidän kanssaan yliopistossa Kikuchi perusti Akutagawan ja Kumen kanssa kirjallisuuteen keskittyvän aikakauslehden Shinshicho.
Kikuchin viihteellisissä kirjoissa on selkeä juoni ja kerronta on suoraa. Hän menestyi myös kustannustoiminnalla. Kikuchi perusti vuonna 1935 Akutagawan muistoksi nuorille kirjailijoille tarkoitetun Ryūnosuke Akutagawa -palkinnon.
Kikuchin tarina ”Mumei sakka no nikki” (1918) paljastaa hänen entisiin luokkatovereihinsa kohdistuvan kateutensa. Hänen tarinaansa ”Tadanaokyo gyōjō ki” (1918) huomioitiin laajasti. Muita tunnettuja töitä ovat näytelmät Chichi kaeru (1917) sekä Okujo no kyojin (1916) ja novelli ”Shinju Fujin” (1920).
Suomennettu novelli

”Keikichin kiusaus” (Keikichi no yuwaku), suomentaja Kari Jalonen, antologiassa Kiusaus ja Nautinto (Keikichi no yuwaku & Kanraku). Novelli on suomennettu englanninkielisestä antologiasta Japanese Literature New and Old. Hämeenlinna: Karisto, 1973. ISBN 951-23-0709-X
Aiheesta muualla

Kuvia tai muita tiedostoja aiheesta Hiroshi Kikuchi Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Italia  Israel  Belgia  Yhdysvallat  Japani  Tšekki  Australia  Korea  Alankomaat  Puola  Portugali 
Tieteilijät:  CiNii 
Taiteenala:  MusicBrainz 
Henkilöt:  Trove 
Muut:  IdRef
Novokramatorskin konetehdas

Novokramatorskin konetehdas (NKMZ, НКМЗ, ukr. Новокраматорський машинобудівний завод, ven. Новокраматорский машиностроительный завод) on suuri Ukrainan Donetskin alueen Kramatorskissa toimiva koneenrakennustehdas. Tehdas on perustettu 1934. Sen pääomistaja on Georgi Skudar. Euroopan suurin raskaan koneenrakennuksen tilaustuotantoa valmistava yritys työllistää yli 8 000 ihmistä. Yrityksellä on yhteensä 25 tuotantolaitosta.
Yritys valmistaa esimerkiksi laitteita kaivostoimintaan, murskaimia, masuuneja, valukoneita, valssaimia, hydraulisia puristimia, prässejä ja nostureita.
Tarve maan eteläosien metalliteollisuuden laajentamiseen syntyi jo 1920-luvulla, mutta saksalaisen liikemiehen Gamper Conradin vuonna 1896 perustamaa vanhaa Kramatorskin konetehdasta ei voitu laajentaa. Täten uudelle tehtaalle valittiin 1929 paikka Kazonnyi Torets -joen varrelta.
NKMZ:n tehdasaluetta panoraamakuvassa (2012).
Aiheesta muualla

NKMZ - About company (englanniksi) (nkmz.com)
Suomen bulgarialaiset

| Suomen bulgarialaiset Suomenbulgarialaiset |
| --- | --- |
Väkiluku:  noin vajaa 3 400
Kielet:  bulgarian kieli turkin kieli romanikieli
Uskonnot:  ortodoksisuus
Sukulaiskansat:  makedonialaiset
Suomen bulgarialaiset tai suomenbulgarialaiset ovat Bulgariasta Suomeen muuttaneita henkilöitä. Vuonna 2023 suomenbulgarialaisia oli noin vajaa 3 400. Ei ole varmaa tietoa siitä mihin etniseen ryhmään suomenbulgarialaiset kuuluvat, sillä Suomessa ei tilastoida etnisiä ryhmiä. Suomenbulgarialaiset muodostuvat todennäköisesti seuraavista etnisistä ryhmistä: bulgarialaiset, turkkilaiset tai romanit.
Bulgariankieliset Suomessa

Vuonna 2023 äidinkielenään bulgarian kieltä puhuvia oli noin yli 3 600 henkilöä. Nämä henkilöt ovat todennäköisesti joko Bulgariasta, Ukrainasta tai Kreikasta.
Markku Kulomaa

Markku Kulomaa (s. 29. kesäkuuta 1949 Helsinki) on molekyylibiologi ja emeritusprofessori. Hän on toiminut Jyväskylän yliopistossa molekyylibiologian professorina 1988–2004 ja sen jälkeen Tampereen yliopistossa lääketieteellisen teknologian ja bioteknologian professorina 2005–2015.
Akateeminen ura

Markku Kulomaa opiskeli biotieteitä Turun yliopistossa valmistuen filosofian kandidaatiksi 1977 ja lisensiaatiksi 1982. Vuosina 1977–81 hän opiskeli jatko-opiskelijana Tampereen yliopistossa. Hän väitteli tohtoriksi 1982 Turun yliopistossa.
Valmistuttuaan Kulomaa työskenteli tutkijana Tampereen yliopistossa. Hän toimi Suomen Akatemian tutkimusassistenttina 1982–1984. Sen ohella hän työskenteli post doc-tutkijana Baylor College of Medicinessa Houstonissa 1982–1985. Palattuaan Suomeen 1985–1988 hän oli Suomen Akatemiassa nuorempana tutkijana. Vuodesta 1987 hän oli Tampereen yliopiston molekyylibiologian dosentti.
Akateeminen ura > Tutkimustyö

Biotieteilijänä Kulomaa on tutkinut mm. molekyylibiologian kysymyksiä. Jyväskylän yliopistossa Kulomaan johtama tutkimusryhmä teki nanotieteisiin linkittyvää biotieteellistä tutkimusta.
Tampereen yliopistossa hän työryhmineen on tutkinut proteiineja. Hän mm. suunnitteli uusia proteiineja ja selvitti proteiinien keskinäistä vuorovaikutusta ja toisaalta, miten proteiini ja ligandi vuorovaikuttavat toisiinsa. Proteiinitutkimuksen lisäksi hänen tutkimusintressinään oli nanobioteknologia.
Erillisenä aihealueena Kulomaan mielenkiinnon kohteena ovat olleet avidiini-biotiini -yhdiste ja siitä mahdollisesti kehitettävät teknologiset sovellukset. Esimerkiksi kananmunan valkuaisessa on avidiinia, joka sitoo itseensä biotiinia. Tämä sidos on hyvin vahva.
Kulomaan tutkimusaiheista lääketieteen alaan kuuluu geeniterapian ja täsmälääkkeiden kehitykseen liittyvä tutkimus. Hän on tutkinut myös luonnonkumin ihmiselle aiheuttamaa allergiaa ja sen hoitoon liittyvää immunoterapiaa.
Akateeminen ura > Tieteellinen asiantuntija

Professori Kulomaan tieteellistä asiantuntemusta on hyödynnetty erilaisissa asiantuntijatehtävissä. Hän on toiminut mm. vuodesta 2014 asiantuntijajäsenenä (yli-insinöörineuvos) korkeimmassa hallinto-oikeudessa.
Aiheesta muualla

Professori Kulomaan tieteellisiä artikkeleita ResearchGate.net-palvelussa (englanniksi)
| --- | --- |
Auktoriteettitunnisteet :  ISNI  VIAF
Ursus Arctus

Ursus Arctus on vuonna 2023 perustettu suomalainen slam death metal -yhtye Vantaalta. Nimi viittaa karhun latinankieliseen nimeen Ursus Arctos, johon on tehty kirjoitusvirhe.
Yhtye syntyi yläastelaisduon ideasta sekoittaa black metallia muun muassa moderniin metalliin ja death metalliin. Julkaistuaan singlet Cold ja Asleep yhtye päätti luopua kokonaan black metal -vaikutteista. Debyyttialbumin Glacies jälkeen yhtye siirtyi slam metal -vaikutteisempaan tyyliin albumilla Echo.
Jäsenet

Konsta Glasin - Kitara, basso (2023-)
Roope Lokkila - Rummut, Laulu (2023-)
Diskografia

Glacies (2024)
Echo (2024)
Diskografia > Singlet

Cold (2023)
Asleep (2024)
Exhumation (2024)